**Gândul care-aduce viața**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ca să moară fericită

Floarea albă, ofilită,

Am pus-o după ureche

Să-mi fie în gând pereche.

Dar uitându-mă-n oglindă

Frumusețea vrea să-ntindă

Frăgezimea din privire

Și s-aducă în simțire

O petală, și-ncă una…

Iar mirarea mea, întruna

Floarea-o udă cu visare

Și în ea viața răsare.

Nu știu unde e magia…

E în floare, în femeia

Care-a vrut să întregească

Frumusețea îngerească

A gândului luminat?

Cine știe… Imediat

Degetele tremurânde

Prind de floarea care râde

Veselă, plină de viață

Și o pun ușor în vază

Ce la geam acum tronează.

Înc-o zi și poate multe

Sufletul o să-mi asculte

Gândul care în pereche

Cu floarea nouă, dar veche

Se va odihni la geam

Cântând și plesnind pe ram

Mugurii de mulțumire

Pentru-a vieții revenire!